Diari Oficial de la Generalitat Valenciana


Sumari del DOGV 3824, del 29-08-2000 (2000/6562)

ORDRE de 26 de juliol de 2000, de la Conselleria de Cultura i Educació, per la qual s'implanta l'especialitat de Música de Cambra al Conservatori Superior de Música de Castelló de la Plana.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/6562


Data del document
:   26-07-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Castelló de la Plana

ORDRE de 26 de juliol de 2000, de la Conselleria de Cultura i Educació, per la qual s'implanta l'especialitat de Música de Cambra al Conservatori Superior de Música de Castelló de la Plana. [2000/F6562]
  
El Decret 25/1999, de 9 de febrer (DOGV de 16 de febrer), va crear el Conservatori Superior de Música de Castelló de la Plana i va disposar la impartició de determinats ensenyaments de música de grau Superior establits en el títol II de la Llei Orgànica 1/1990, de 3 d'octubre, d'Ordenació General del Sistema Educatiu.
  
Així mateix, el citat decret va establir la possibilitat d'impartir determinats ensenyaments corresponents als plans d'estudi regulats pel Decret 2.618/1966, de 10 de setembre, fins a la seua extinció i mentre que no s'implantara la totalitat dels nous ensenyaments.
  
Per tal d'atendre la demanda d'estos ensenyaments de l'alumnat matriculat en el pla antic i que este puga completar els seus estudis al conservatori, la direcció del centre esmentat ha sol·licitat la implantació de l'especialitat de Música de Cambra corresponent al grau Superior de Música del pla d'estudis regulat pel Decret 2.618/1966, de 10 de setembre. Esta petició disposa de l'informe favorable de la Direcció General d'Ordenació i Innovació Educativa i Política Lingüística.
  
En virtut d'això, i fent ús de les atribucions que m'atorga el Decret 13/1999, de 30 de juliol, del president de la Generalitat Valenciana i l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
1. S'implanta al Conservatori Superior de Música de Castelló de la Plana, codi 97557061, l'especialitat de Música de Cambra corresponent als plans d'estudi regulats pel Decret 2618/1966, de 10 de setembre.
  
2. La present autorització perdurarà fins a l'extinció dels ensenyaments mencionats, segons el calendari d'aplicació de la Llei d'Ordenació General del Sistema Educatiu establit pel Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny.
  
Disposició addicional
  
El que s'establix en esta disposició s'inscriurà en el Registre de Centres Docents de la Generalitat Valenciana.
  
Disposicions finals
  
Primera
  
Es faculta les direccions generals de Centres Docents, d'Ordenació i Innovació Educativa i Política Lingüística, i de Personal, perquè en l'àmbit de les seus respectives competències adopten les mesures necessàries per al compliment d'allò que en esta ordre es disposa.
  
Segona
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició o bé caldrà plantejar directament un recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació.
  
Tercera
  
Esta disposició entrarà en vigor l'endemà del dia de la seua publicació en el Diari Oficial de la Generalitat Valenciana. Això no obstant, els seus efectes acadèmics s'entendran referits a l'inici del curs escolar 1999/2000.
  
València, 26 de juliol de 2000
  
El conseller de Cultura i Educació,
  
MANUEL TARANCÓN FANDOS